Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Ukufuma 21:1-36
21 “Kabili aya e mafunde ayo ufwile ukubeba:+2 “Nga washita umuHebere ku kuba umusha,+ akaba umusha imyaka mutanda (6), lelo mu mwaka uwalenga cinelubali (7) akalubuke ukwabula ukufuta nangu kamo.+3 Nga ailetele fye umwine eka, no kufuma akaifumine fye eka. Nga alikwata umukashi, no mukashi wakwe wine akafumine pamo nankwe.4 Nga ca kuti shikulu wakwe amupeela umwanakashi ukuba umukashi wakwe na o amufyalila abana abaume na bana abanakashi, umukashi wakwe na bana ba mukashi wakwe bakaba ba kwa shikulu wakwe+ na o akafuma fye eka.+5 Lelo ngo musha akosapo ukusosa ati, ‘Nalitemwa shikulu wandi icine cine, no mukashi wandi pamo na bana bandi; nshilefwaya ukufuma no kuba umuntungwa,’+6 e lyo shikulu wakwe akamupalamike kuli Lesa wa cine kabili akamupalamike na ku ciibi nelyo ku luceshi lwa pa mwinshi; kabili shikulu wakwe akamutule ukutwi ku ca kutulilako, na o akaba umusha wakwe umuyayaya.+7 “Kabili nga ca kuti umuntu ashitisha umwana wakwe umwanakashi ku kuba umusha,+ takafume nga filya abasha abaume bafuma.8 Nga abipa mu menso ya kwa shikulu wakwe ica kuti tamucitile ukuba kanakashi+ lelo amulenga ukulubulwa, takabe ne nsambu sha kumushitisha ku bantu bambi bambi apo alimufyengele.9 Lelo nga amupeela ku mwana wakwe umwaume, akacita kuli ena nga filya bacita ku bana banakashi.+10 Nomba nga aupilapo na umbi, ifya kulya fya kwa kanakashi, ifya kufwala fyakwe+ ne cifwile ukupeelwa kuli ena mu cupo+ tafyakacefiwe.11 Nga ca kuti afilwa ukucita ifi fintu kuli kanakashi, ninshi kanakashi akafuma fye, ukwabula ukumushitisha.12 “Uwauma umuntu ica kuti afwa, ukwipaiwa akepaiwe.+13 Lelo nga ca kuti umuntu tacibelamina umunankwe pa kuti amwipaye kabili Lesa wa cine asuminisha ukuti cicitike ku kuboko kwa uyo muntu,+ ninshi mfwile ukumufwaila icifulo ukwa kubutukila.+14 Nga ca kuti umuntu akalipa sana ica kuti aipaya no munankwe mu bucenjeshi,+ mukamufumye na ku ciipailo candi no kumwipaya.+15 Kabili uwauma wishi na nyina ukwipaiwa akepaiwe.+16 “Kabili uwaiba umuntu+ no kumushitisha+ nelyo uwasangwa ali nankwe mu minwe yakwe ukwipaiwa akepaiwe.+17 “Kabili uwasaalula wishi na nyina ukwipaiwa akepaiwe.+18 “Kabili nga ca kuti abaume batendeka ukuumana kabili umo alasa umunankwe ilibwe nelyo amukoma no lukasu na o tafwile lelo alaala pa busanshi bwakwe;19 nga aima no kwendako pa nse ku nkonto yakwe, e lyo uwamuumine akaba umuntungwa takakandwe; lelo akafuta fye pa nshita yaonaika iya milimo ya ulya mpaka akapolelele.20 “Kabili nga ca kuti umuntu auma+ umusha wakwe umwaume nelyo umusha wakwe umwanakashi ku nkonto ica kuti afwila mu minwe yakwe, ukulandulwa akalandulwe.+21 Lelo, nga aikala ubushiku bumo nelyo shibili, ekalandulwa, pantu ashitilwe mu ndalama shakwe.22 “Kabili nga ca kuti abaume babili balelwishanya kabili bapunka no mwanakashi uuli ne fumo ica kuti no mwana+ wakwe afuma lelo takuli uufwile, uwa mulandu akafute ukulingana ne fyo umulume wa mwanakashi akamupingula; kabili ico bamupingula akacipeelele mu bapingushi.+23 Lelo nga kwaba uwafwa, lyena mukapeele umweo pa mweo,+24 ilinso pa linso, ilino pa lino, ukuboko pa kuboko, ulukasa pa lukasa,+25 umoco pa moco, icilaso pa cilaso, impumo pa mpumo.+26 “Kabili umuntu nga auma pa linso lya musha wakwe umwaume nelyo pa linso lya musha wakwe umwanakashi no kulyonaula, akamuleke aye umuntungwa pa mulandu wa linso lyakwe.+27 Kabili nga lino lya musha wakwe umwaume nelyo ilya musha wakwe umwanakashi akuula, akamuleke aye umuntungwa pa mulandu wa lino lyakwe.28 “Kabili nga ca kuti ing’ombe yacena umwaume nelyo umwanakashi ku nsengo ica kuti afwa, ing’ombe ukupoolwa+ ikapoolwe amabwe, no mubili wa iko wikaliiwa; no mwine wa ng’ombe akaba umuntungwa takakandwe.29 Lelo nga yalecena abantu lyonse no mwine alisokelwe lelo afililwe ukuisunga, kabili yaipaya umwaume atemwa umwanakashi, iyo ng’ombe ikapoolwe amabwe no mwine na o akepaiwe.30 Nga apingulwa icifuta mulandu, e lyo akalipile umutengo wa kulubula umweo wakwe ukulingana ne co bamupingwile.+31 Nangu ca kuti yacena umwana mwaume nelyo umwana mwanakashi, e fyo bakacite kuli ena ukulingana na mafunde aya.+32 Nge ng’ombe yacena umusha umwaume nelyo umusha umwanakashi, umwine wa ng’ombe akalipile amashekele* amakumi yatatu (30)+ kuli shikulu wa musha, kabili ing’ombe ikapoolwe amabwe.33 “Kabili ngo muntu afimbula pa cilindi, nelyo nga aimba icilindi no kukanafimbapo, e lyo ing’ombe napamo impunda yawilamo,+34 umwine wa cilindi akafuta.+ Indalama sha iko akatwale ku mwine wa nama, lelo inama iifwile ikaba yakwe.35 Kabili nga ca kuti ing’ombe ya muntu yapunka ing’ombe ya muntu umbi na yo yafwa, ninshi bakashitishe ing’ombe ya mweo no kwakana indalama yashitilwapo; ne ifwile na yo bakayakane.+36 Nelyo nga caishibikwe ukuti ing’ombe yalecena abantu lyonse kabili umwine taleisunga,+ ukufuta akafute+ ing’ombe pa ng’ombe, lelo iyafwa ikaba yakwe.
bem_Latn bem_Latn bem_Latn bem_Latn